《留别何夫子》
明代·邝露

猛士悲歌起大风，酒徒连夜入新丰。闻诗东阁虚陪鲤，奏伎长杨较射熊。

前席少年方哭汉，后车元老待和戎。谁怜虎帐横经客，差戴儒冠误乃公。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。